Il-Leġġenda ta' San Kurradu F.X. MANGION Inti u ħiereġ mill-Mosta, jekk taqbad Triq San Pawl, malajr tasal fuq pont, Ili nbena sabiex b'ikbar ħeffa In-nies taqsam wied niexef u fond. Dan il-wied darba kien wied mill-isbaħ, Mimli dejjem tan-naħal bil-frieħ, Illi tiegħu ż-żanżin kien jitħallat Mat-tgelgil ta' nixxiegħa fil-qiegħ. Sajf u xitwa dal-wied kien iħaddar, Għax fih l-ilma ma kien jonqos qatt: Ward iħeġġeġ, u siġar u għasel — Kien fih għaxqa tassew għal kulħadd. Ftit 'il ġewwa fil-wied kien hemm knisja Fuq ir-rdum tilma bajda fid-dawl: Knisja ċkejkna, mibnija fil-qedem Mill-Mostin f'ġieh missierna San Pawl. Ir-raħħal xi daqqiet kien jeqaflek Biex iħares mill-grada tal-bieb U jgħid talba; jew mara sserraħlek Hemm il-qoffa tal-ħasla mal-ħbieb. F'din il-knisja fi żmien ilu ħafna Biex hemm jgħammar kien ġie xiħ qaddis: Kien Kurradu li telaq id-dinja . Biex igħix biss fit-talb u t-tgħakkis. Minn hawnhekk l-eremita kien joħroġ Xi daqqiet biex iwissi 'l-Mostin, Li, mxaħxħin fir-rtubija ta' l-għana, Kienu nsew 'l Alla tagħhom ħanin. 'Fittxu indmu mill-ħajja ħażinat' Kien jgħidilhom b'għajnejn jarmu x-xrar; IL-MALTI ''Għajb għalikom, li rgħextu lil Alla Bid-dagħa faħħxi u dnubiet l-aktar kbar. 'Dan il-ġid illi Alla bagħtilkom Qalbkom ħassar: itolbu 'l-Mulej Biex iżomm minn uliedkom il-qilla Li fuq rashom għad tinżel f'li-ġej. Reġa' u reġa' fakkarhom li Alla Bosta drabi kien magħhom ħanin, U widdibhom biex dnubhom jistqarru, U fis jerġgħu ta' Pawlu għat-twemmin. Imma dawn fl-aħħar beda jdejjaghom It-twiddib ta' Kurradu kuljum: Bejtuh f'qalbhom, u ħalfu li lilu Dlonk iwarrbu mill-knisja tar-rdum. 'Jsimgħuhi' kienu jgemgmu bejniethom; 'Ġie hawn fostna Alla biss jaf minn fejn; Hallejnieh f'dan il-wied jgħammar magħna, U għajjixnieh bl-ikel tagħna ta' b'xejn; 'Idur fuqna l-Mostin u jżeblaħna, U jneħħilna kull ġieh kieku jrid, Lil uliedna jheddidhom 'b'kastigi, jekk ħajjitna ma nbiddlu, kif igħid. 'Eremital Min jaf xinhu sewwa) Mosti mhux, u min jaf minn fejn ġej' Hux xi widna li trekken hawn fostna Biex jilgħabna, ta' l-għadu qaddej' 'Inkeċċuh bis-saqajn minn ġol-knisja, Fejn ġie jgħammar taparsi qaddis; Indoqqulu kif tmiss xebgħa għesieleġ Biex mill-wied fejn igħix jitlaq fis.' Dlonk fil-misraħ tar-raħal inġabru, Imlebilba bħal merħla ta' dbieb; Imma wieħed li jafha bi twila Qallhom, ''Le, le mhux hekk nagħmlu, ħbiebl IL-LEĠĠENDA TA' SAN KURRADU 83 ''Għax in-nies kontra tagħna teħodha: Nuru d-dinja li x-xwejjaħ tal-wied Mhux ħlief lifgħa li qbadna fin-nassa, U hekk minnu neħelsu bil-kwiet. ' 'U kif nagħmlu'' saqsewh għalenija. 'Nagħmlu hekk:' qallhom dak minnufih; Nibgħat għada lill-mara biex tagħmel Tagħha l-ħasla fejn jgħammar ix-xiħ; ĦU ħin wieħed taparsi ġo'l-ilma Hija tiżloq u tgħajjat l-ajjut; Hawn Kurradu żgur joħroġ biex jgħinha — U minn ħafna jsib ruħu maqbud. Sebaħ l-għada: fl-għerien u ġos-siġar. Ir-raħħala minsuba qegħdin; Tiġi l-mara biex tagħmel il-ħasla: Ftit nis' oħra jkun hemm dak il-ħin. Taqbad taħsel u tgħanni, leħenha Jogħla u jinżel maż-żiffa fis-skiet: 'Fjur sabiħ tar-rummienl L-ebda għasel Oħla m'hemm minn dan l-għasel tal-wied. 'Fjur tal-bżart Inti n-naħal issejjaħ Biex il-ħlewwa jerdagħlek u jmur; Fjur bajdanil Int tqanqal lil qalbi, Sakemm l-għana bħal għajn minnha jfur. ' Kif il-mara fuq l-ilma Itwiet tagħsar, F'daqqa waqgħet minn xifer il-blat; Qabdet tgħajjat l-ajjut, u Kurradu Mit-talb waqaf jissemma l-għajat. Fil-bieb ħareġ malajr, u ġo l-ilma Jara mara titħabat; itir Qisu vleġġa sa ħdejha; jiġborha; Lilha jġorr ġo l-għarix tiegħu fqir. Minnufih, qishom qatgħ'ajkli mġewħa. Mill-għerien jilmaħ fuqu neżlin IL-MALTI Jgħajtu b'kemm kellhom saħħa r-raħħala: € Tuh il-kelbt Żewġt uċuhl Assassinil' Min bl-għesieleġ tas-siġar ivenvnu, Min bil-ġebel, in-nies fuqu ġriet: Hu mill-ewwel induna bin-nasba, U telqilha dikment għal ġol-wied. Għal warajh ġibdu dlonk u sal-baħar Baqgħu jrossu sa kemm fuq il-blat Fl-aħħar wasal Kurradu u n-nies għajtet: TNifgawh mela lil dax-xellerati' 'Mma Kurradu f'wiċċ l-ilma fis telaq il-mantell, fuqu ntafa' għarrkobbtejh; Qam ir-riħ, u l-mantell qata' 'l barra; 11 hemm baqgħet in-nies tħares lejh. Rawh idejh jgħolli 'l fuq fit-talb tiegħu Lill-Mulej biex jaħfrilhom dad-dnub: llkoll telqu l-għesieleġ u l-ġebel, U bdew jgħajtu lill-bniedem maħrub; 'Deh aħfrilna, iddew, o Kurradul Erġa' fostna u minn qalbna nwegħduk lili nbiddlu dil-ħajja qarrieqa, U li f'kull ma widdibtna nebduk.' Imma kliemhom le reġa' ġieb lura 'Leeremita tal-knisja tal-wied: Rawh isalpa lejn Għawdex, u fl-aħħar Sar daqs tikka, u għab fl-akbar skiet. Reġgħu terrqu sal-knisja fejn jgħammar Kien Kurradu, u hemm fuq l-altar, Il-bastun tiegħu qiegħdu, u telqu B'qalb mifnija tan-niket bl-imrar. Hekk kif telaq minn hemm San Kurradu, Siktet f'daqqa n-nixxiegħa tal-wied: Nixfu s-siġar u miet il-ward kollu; U l-għollieq u l-ħurtan aktar żdied. IL-LEĠĠENDA TA' SAN KURRARU 85 Frieħ in-naħal minn hemm kollha siefru, U aktar ħosshom. fil-wied ma nstemax; Il-għasafar ukoll taru 'l barra: Ħlief mazkan u gremxul ma baqax. Wied il-Għasel — għax hekk baqa' jismu — Taħt ir-raħal ma kienx għall-Mostin Ħlief tiċrita li minnha s-sibbiena Kienu jaqbżu għal fuq ir-raħlin. Siegħa lejl siksnijiet kienu jidħlu Minn ġol-Qawra dikment ġo dal-wied; Jaħtfu bhejjem u nies u jġorruhom Lejn ix-xwieni tal-lejla fis-skiet. Għadda ż-żmien, u l-bastun ta' Kurradu Mimli ward fuq l-altar kien misjub: San Kururadu mis-sema b'hekk wera Lill-Mostin li nħafrilhom id-dnub. U l-Mostin ftakru l-wegħda li għamlu Lil Kurradu x'ħin tbiegħed mix-xatt, U b'idejhom bnew knisja mill-akbar. U mill-isbaħ li d-dinja rat qatt.